dėl Rokiškio rajono savivaldybės aplinkos apsaugos rėmimo specialiosios programos 2023 metų priemonių vykdymo ataskaitos patvirtinimo

2024 m. vasario 15 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, 15 straipsnio 4 dalimi, Lietuvos Respublikos savivaldybių aplinkos apsaugos rėmimo specialiosios programos įstatymu ir Lietuvos Respublikos aplinkos ministro 2011 m. kovo 4 d. įsakymu Nr.D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, savivaldybių aplinkos apsaugos rėmimo specialiosios programos priemonių vykdymo ataskaitos formos ir savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės aplinkos apsaugos rėmimo specialiosios programos 2023 m. priemonių vykdymo ataskaitą (pridedama).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

**SPRENDIMO** **PROJEKTO**

**DĖL ROKIŠKIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2023 METŲ PRIEMONIŲ VYKDYMO ATASKAITOS PATVIRTINIMO**

**AIŠKINAMASIS RAŠTAS**

2024-01-19

Projekto rengėjas – Darutis Krivas, Architektūros ir paveldosaugos skyriaus vyriausiasis specialistas

Pranešėjas komitetų ir Tarybos posėdžiuose – Darutis Krivas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Rokiškio rajono savivaldybės aplinkos apsaugos rėmimo specialiosios programos tikslas – finansuoti savivaldybės vykdomas aplinkos apsaugos priemones, numatytas Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnyje.Programos lėšos gali būti naudojamos šioms priemonėms: 1. Aplinkos kokybės gerinimo ir aplinkos apsaugos priemonėms;2. Atliekų tvarkymo infrastruktūros plėtros priemonėms;3. Atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms;4. Aplinkos monitoringo, prevencinės, aplinkos atkūrimo priemonėms;5. Visuomenės švietimo ir mokymo aplinkosaugos klausimais priemonėms;6. Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizacijos priemonėms;7. Žemės sklypų, kuriuose neuždrausta medžioklė, savininkų, valdytojų ir naudotojų (medžiotojų būreliai nėra žemės sklypų savininkai, valdytojai ar naudotojai, todėl įplaukos į Programą pagal Įstatymo 3 straipsnio 2 dalį negali būti skiriamos medžiotojų būrelių įgyvendinamų priemonių finansavimui) įgyvendinamos priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą.20 procentų programos lėšų, išskyrus įplaukų į Programą pagal Įstatymo 3 straipsnio 2 dalį, privalo būti skiriamos savivaldybės visuomenės sveikatos rėmimo specialiajai programai.2023 metais gauta 282512 Eur įplaukų. Su lėšų likučiu 2023-01-01 (234104 Eur) Programos lėšos sudarė 516616 Eur.2023 metais buvo panaudota 337016 Eur programos lėšų:Savivaldybės visuomenės sveikatos rėmimo specialiajai programai skirta 44330 Eur, žemės sklypų, kuriuose neuždrausta medžioklė, savininkų, valdytojų ir naudotojų įgyvendinamos priemonėms – 72209 Eur, Aplinkos kokybės gerinimo ir aplinkos apsaugos priemonėms – 62958 Eur, atliekų tvarkymo infrastruktūros plėtros priemonėms – 49368 Eur, atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms 14440 Eur, aplinkos monitoringo, prevencinės, aplinkos atkūrimo priemonėms – 22024 Eur, visuomenės švietimo ir mokymo aplinkosaugos klausimais priemonėms – 3778 Eur, želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizacijos priemonėms – 67907 Eur. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Savivaldybės aplinkos apsaugos rėmimo specialiosios programos lėšos naudojamos vadovaujantis Lietuvos Respublikos savivaldybių aplinkos apsaugos rėmimo specialiosios programos įstatymu (toliau – Įstatymas), Lietuvos Respublikos biudžeto sandaros įstatymu ir kitais teisės aktais. Lietuvos Respublikos aplinkos ministerija nustato galimas lėšų naudojimo priemones:<https://am.lrv.lt/lt/veiklos-sritys-1/finansines-programos/savivaldybiu-aplinkos-apsaugos-remimo-specialioji-programa-saarsp/> Rokiškio rajono savivaldybės aplinkos apsaugos rėmimo programos finansavimo pajamos ir išlaidos planuojamos savivaldybių biudžete savivaldybių tarybų nustatyta tvarka. Rokiškio rajono savivaldybės aplinkos apsaugos rėmimo specialiosios programos 2023 metų sąmata buvo patvirtinta Rokiškio rajono savivaldybės tarybos 2023 m. vasario 29 d. sprendimu Nr. TS-30 „Dėl Rokiškio rajono savivaldybės aplinkos apsaugos rėmimo specialiosios programos 2023 metų sąmatos patvirtinimo“.Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.Savivaldybės institucija ataskaitą, o prireikus – ir papildomą informaciją apie Specialiosios programos priemonių vykdymą teikia Aplinkos ministerijai jos nustatyta tvarka.Specialiosios programos lėšas, panaudotas nenumatytiems šiame Įstatyme tikslams, Aplinkos ministerijos ar jos įgaliotos institucijos teikimu Valstybinė mokesčių inspekcija pasiūlo savivaldybėms per tris mėnesius pervesti į Valstybės iždo sąskaitą, kurioje kaupiamos Aplinkos apsaugos rėmimo programos lėšos. Jeigu savivaldybės Valstybinės mokesčių inspekcijos pasiūlyme nurodytu laiku neperveda lėšų, Valstybinė mokesčių inspekcija priima sprendimą šias lėšas išieškoti ne ginčo tvarka. Valstybinės mokesčių inspekcijos sprendimas išieškoti lėšas ne ginčo tvarka yra vykdomasis dokumentas, vykdomas Civilinio proceso kodekso nustatyta tvarka. Ne ginčo tvarka išieškotos lėšos pervedamos į Valstybės iždo sąskaitą, kurioje kaupiamos Aplinkos apsaugos rėmimo programos lėšos, ir naudojamos Aplinkos apsaugos rėmimo programos įstatyme numatytiems tikslams. |
| 3. | Laukiami rezultatai | Savivaldybės taryba ne vėliau kaip iki kovo 1 d. turi patvirtinti Rokiškio rajono savivaldybės aplinkos apsaugos rėmimo specialiosios programos Ataskaitą. Savivaldybės tarybos sprendimu patvirtintą Ataskaitą kartu su šio sprendimo kopija pateikiama Aplinkos apsaugos departamentui. |
| 4.  | Lėšų poreikis ir šaltiniai | Šio sprendimo vykdymui lėšų nereikia |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |